recursal/SuperWikiNEXT-32B huggingface dataset:
**Brilantná zelená BS** (tiež známa ako zelyonka alebo zelenka) je jedným z triarylmetánových farbív. Úzko súvisí s malachitovou zeleňou.

Použitie
--------

Ruská zelyonka
Brilantná zelená sa používala na zafarbenie hodvábu a vlny.

Je indikovaná na dezinfekciu čerstvých pooperačných a poúrazových jaziev, pupočnej šnúry novorodencov, odrenín, porezaní a iných narušení celistvosti pokožky, pri liečbe purulentno-zápalových procesov pokožky - hordeolum („jačmeň"), meibomit, blefaritída, pyodermia, lokálna furunkulóza, karbunkulóza, stafylokoková infekcia. Aplikuje sa zvonka, liečivo sa nanáša na poškodený povrch, pričom sa prichytáva na okolité zdravé tkanivo. 

Brilantná zelená je v organickej syntéze fotokatalyzátor aktivovaný viditeľným svetlom.

Bezpečnosť a toxicita
---------------------

Brilantná zelená je účinná proti grampozitívnym baktériám. Hlavnou výhodou brilantnej zelenej oproti bežnejším antiseptikom, ako je jód, je to, že pri náhodnom kontakte nedráždi tak silno sliznice. Sovietska lekárska doktrína usúdila, že „nie je určená na použitie na sliznici", a varuje, že môže spôsobiť poškodenie očí a chemické očné popáleniny a popáleniny, prinajmenšom v typických formuláciách určených na lekárske použitie. 

Brilantná zelená pri požití vyvoláva zvracanie a pri požití je toxická. Táto zlúčenina môže pri kontakte s okom viesť k vážnym poraneniam, dokonca môže mať za následok bilaterálnu slepotu v dôsledku zakalenia rohovky.

Politika
--------

V Rusku a niekedy aj na Ukrajine sa Briliantová zelená používala na fyzický útok na politických oponentov. Od roku 2016, mnoho odporcov ruskej vlády Vladimíra Putina boli postriekaný roztokom obsahujúcim Briliantovú zelenú.

Zdroj
-----

*Tento článok je čiastočný alebo úplný preklad článku Brilliant green (dye) na anglickej Wikipédii.*
Súradnice: 49°04′28″S 20°08′20″V﻿ / ﻿49,0744444°S 20,1388889°V﻿ / 49.0744444; 20.1388889

**Mengusovce** (nem. *Mengsdorf*) sú obec na Slovensku v okrese Poprad. Mengusovce sú vstupnou bránou do Vysokých Tatier. Ležia na križovatke ciest E50 a diaľnice D1.

Obec leží na úpätí Vysokých Tatier v nadmorskej výške 825 metrov nad morom, pričom najvyššie položená časť mengusovského chotára (950 ha) sa nachádza vo výške 1040 metrov nad morom.

Prvá písomná zmienka o obci pochádza z roku 1398, pritom však s určitosťou vieme, že jej historické pramene siahajú minimálne do obdobia rokov 1245-1250 a zrejme až do čias tatárskeho vpádu, čo znamená do samého začiatku 13.storočia.

Medzi najvýznamnejšie kultúrne pamiatky obce patria rímskokatolícky kostol sv. Tomáša zo 40. až 50. rokov 14. storočia, Evanjelický kostol (1840) a zvonica (1932), Modlitebňa Bratskej jednoty baptistov (1943).

Dnes Mengusovce predstavujú modernú obec, ktorá je vďaka svojej výhodnej polohe a krásnej okolitej prírode v podtatranskom regióne vyhľadávanou turistickou oblasťou. V obci sa nachádza predajňa potravín, pohostinstvo, pošta, knižnica, materská škola, futbalové ihrisko, multifunkčné ihrisko, detské ihrisko, náučný chodník Kimbiark,bežkárske trate - v zime, jazdecké spoločnosti a pod. Nachádza sa tu viacero rekreačných a ubytovacích zariadení. Pri výjazde z obce smerom k obci Štôla sa nachádza turistická chata oddielu KČT 1. Brněnská. Výhodou je taktiež blízkosť diaľničného pripojenia smer Žilina-Košice (1 km), a taktiež vlakové spojenie: pre osobné vlaky je to zastávka Lučivná Kúpele (1,5 km), a pre rýchliky stanica Poprad-Tatry (12 km) resp. zastávka na Tatranskej Štrbe (6 km).

V obci je najvyššia povolená rýchlosť 30 km/hod nakoľko obec myslí na bezpečnosť najmä malých detí hrajúcich sa na uliciach a bezpečnosť svojich občanov.

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑
5. ↑
6. ↑   *Chata v Mengusovích - Klub českých turistů, odbor 1. brněnská* [online]. okct1b.wz.cz, [cit. 2023-08-15]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Mengusovce**

Externé odkazy
--------------

* Obecný úrad Mengusovce
* Cirkevný zbor ECAV na Slovensku Mengusovce
* www.apsida.sk - profil gotického kostola

  


| * z
* d
* u
Obce okresu Poprad (3 + 26) |
| --- |
| Mestá | 
* Poprad
* Svit
* Vysoké Tatry

 |
| Ostatné obce | 
* Batizovce
* Gánovce
* Gerlachov
* Hozelec
* Hôrka
* Hranovnica
* Jánovce
* Kravany
* Liptovská Teplička
* Lučivná
* Mengusovce
* Mlynica
* Nová Lesná
* Spišské Bystré
* Spišský Štiavnik
* Spišská Teplica
* Štôla
* Štrba
* Šuňava
* Švábovce
* Tatranská Javorina
* Veľký Slavkov
* Vernár
* Vikartovce
* Vydrník
* Ždiar

 |
Súradnice: 48°09′32″S 17°03′51″V﻿ / ﻿48,159008°S 17,064072°V﻿ / 48.159008; 17.064072

**Študentský domov Mladosť** je vysokoškolský internát v Mlynskej doline v Bratislave patriaci medzi účelové zariadenia Slovenskej technickej univerzity v Bratislave.

Nachádza sa na ulici Staré grunty v blízkosti internátov Ľ. Štúra patriacich Univerzite Komenského. Je súčasťou jedného z najväčších komplexov študentských internátov v Strednej Európe, v ktorom počas školského roka býva okolo 10 000 študentov, čo je porovnateľné s populáciou menšieho slovenského mesta, napríklad Stupavy.

ŠD Mladosť pozostáva z 16 výškových blokov (označených kódmi A1 – A4, B1 – B4, C1 – C4, D1 – D4). Bloky A/B so spojovacou budovou a bloky C/D so spojovacou budovou (v ktorej sa nachádzajú aj kancelárie vedenia ŠD a jedáleň) tvoria dva nezávislé stavebné celky.

Každý blok má 8 poschodí (okrem bloku D4 s deviatimi poschodiami), na každom poschodí sú 4 bunky a jedna kuchynka. Jedna bunka pozostáva z chodby, sociálnych zariadení a dvoch izieb. Jedna je jednolôžková (po rekonštrukcií dvojlôžková), druhá trojlôžková. Existujú aj výnimky kde je namiesto trojlôžkovej izby iba dvojlôžková, hlavne na bloku kde sú bežne ubytovaní študenti doktorantského štúdia. Prevažná časť kuchyniek je nezariadená alebo iba so základným nábytkom.

V priestoroch Mladosti kedysi sídlil aj vysokoškolský klub Elam, ktorý navštevovali okrem študentov aj mladí ľudia z celej Bratislavy.

Na Mladosti v súčasnosti sídlia taktiež organizácie ako Ynet alebo jediné študentské internetové rádio (IRŠ) v Bratislave – Radio TLIS.

Približne 1,3 km od ŠD Mladosť sa nachádza Fakulta elektrotechniky a informatiky a Fakulta informatiky a informačných technológií STU Bratislava na ulici Ilkovičova.

Momentálne (január 2024) sú zrekonštruované celé bloky A, B, D2, D3 a D4.

Dopravné spojenie
-----------------

### Mestská hromadná doprava

K ŠD Mladosť:

* Bedľová
	+
* Cintorín Slávičie
	+

K Strojníckej fakulte, Stavebnej fakulte, Fakulte architektúry a dizajnu a FCHPT:

* Kollárovo nám.
	+ 
	+
* STU
	+

Do centra mesta:

* Cintorín Slávičie
	+

K nákupnému centru Eurovea:

* Cintorín Slávičie
	+
* Chatam Sófer
	+ 
	+

Na Autobusovú stanicu:

* Cintorín Slávičie
	+
* Chatam Sófer
	+ 
	+
* Most SNP (Nový most)
	+ 
	+

Na Hlavnú stanicu:

* Cintorín Slávičie
	+
* Zochova
	+
* Zoo
	+

### Automobilová doprava

Neďaleko ŠD Mladosť sa taktiež nachádza diaľnica D2 (Bratislava – Brno). Spojenie (Bratislava – Košice) je možné diaľnicou cez most Lanfranconi.

Referencie
----------

Externé odkazy
--------------

* informácie o ŠD Mladosť na oficiálnej stránke STU
* RUŠ – stránka Rady ubytovaných študentov (RUŠ) na ŠD Mladosti
* Ynet – počítačová sieť na ŠD Mladosť
* Radio TLIS – oficiálna stránka
**Bystrík Šikula** (\* 20. september 1956, Podbrezová) je slovenský spisovateľ a literárny kritik.

Životopis
---------

V roku 1973 – 1974 študoval na Strednej priemyselnej škole strojníckej v Brezne, 1974 – 1976 na gymnáziu v Modre, 1976 – 1980 slovenčinu a hudobnú výchovu na Pedagogickej fak. UK v Trnave. V roku 1981 – 1989 redaktor a editor vo vydavateľstve Smena, 1989 – 1990 odborný pracovník Ústavu umeleckej kritiky a divadelnej dokumentácie, 1990 – 1991 redaktor vo vydavateľstve Mladé letá, 1991 – 1993 učiteľ na SZŠ v Modre, od 1993 redaktor Slov. pohľadov. Venuje sa najmä literárnej kritike. Recenzie uverejňuje od 80 rokov takmer vo všetkých literárnych časopisoch, zväčša o próze svojich rovesníkov. Napísal rozsiahlu postmodernistickú prózu a novelu. Píše kratšie prozaické útvary, spolupracuje s rozhlasom a televíziou.

Dielo
-----

* Premeny ohňa – Generačné portréty 1 (spolu B. Bodaczom) (1997)

* Skrytá galéria – Generačné portréty 2 (spolu s B. Bodaczom) (1998)
* Čas na poviedku (1998)
* Objatia mŕtvych otcov (2001)
* Vôňa santalového dreva (2004)
* Kvet medzi priepasťami (2020) - román

Literatúra
----------

* Slovenský literárny kalendár

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * ISNI: 0000 0000 5512 2495
* LCCN: no2001009603
* NK ČR: jn20000605247
* SNK: 169690
* VIAF: 27221383
* WorldCat: lccn-no2001009603
**Exomesiac** alebo **extrasolárny mesiac** je prirodzená družica, ktorá obieha okolo exoplanéty alebo iného astronomického objektu mimo slnečnej sústavy.

Objavy
------

Pravdepodobne prvým objaveným exomesiacom je *Kepler-1625b I* obiehajúci okolo planéty Kepler-1625b. Jeho veľkosť a hmotnosť je porovnateľná s Neptúnom. Ide o hypotézu, ktorá vychádza z tranzitných pozorovaní (aj s pomocou Hubblovho vesmírneho ďalekohľadu). Samotní autori uvádzajú, že dáta sú z jedného pozorovania a prítomnosť mesiaca treba ďalej pozorovať a overiť.

Ďalší pravdepodobný kandidát bol prezentovaný v auguste 2019. Môže ísť o vulkanicky aktívny exomesiac v systéme WASP-49b.

Referencie
----------

1. ↑  TEACHEY, Alex; M. KIPPING, David. *Evidence for a large exomoon orbiting Kepler-1625b* [online]. Science Advances, 2018-10-03, [cit. 2018-10-04]. Dostupné online. DOI:10.1126/sciadv.aav1784 en 10.1126/sciadv.aav1784 (po anglicky)
2. ↑  University of Bern. Hints of a volcanically active exomoon. *EurekAlert!*, 29 August 2019. Dostupné online [cit. 2019-08-29].

Iné projekty
------------


|  |  |
| --- | --- |
| Portal | Astronomický portálPortál slnečná sústava |

Commons
* Spolupracuj na Commons Commons ponúka multimediálne súbory na tému **Exomesiac**
Schéma obehu vody
**Kolobeh vody** (iné názvy: **vodný cyklus**, **hydrologický cyklus**) je termín označujúci stály obeh vody na Zemi, poháňaný slnečným žiarením a gravitačnými silami Zeme. Cyklus v sebe zahŕňa vodu v atmosfére v podobe vodných pár, na povrchu v podobe riečnej, jazernej a morskej vody, ako aj pod povrchom v podobe podzemných vôd. Ako voda prechádza jednotlivými fázami cyklu mení sa jej skupenstvo od plynnej, kvapalnej až po tuhú fázu. Vodný cyklus je hlavným predmetom skúmania hydrológie.

Kolobeh vody nemá jasne definovaný začiatok a koniec. Molekuly vody sa pohybujú spojito cez celú hydrosféru rôznymi fyzikálnymi procesmi a nemusia nutne absolvovať všetky etapy cyklu. Od vyparovania v oceánoch a moriach cez tvorbu oblakov, kondenzáciu vody v nich do podoby dažďových kvapiek, alebo snehových vločiek a následný pád na zemský povrch v podobe zrážok. Celý cyklus sa uzatvára transportom vody v riečnych tokoch naspäť do morí. Celkové množstvo vody v cykle je konštantné, teda, množstvo vody, ktorá odchádza z určitého zdroja (rezervoáru) sa rovná množstvu vody, ktoré doňho vstúpi.

Zotrvanie vody v rezervoároch
-----------------------------

| Rezervoár | Priemerná dobauchovania vody |
| --- | --- |
| Oceány | 3 200 rokov |
| Ľadovce | 20 až 100 rokov |
| Sezónna pokrývka snehu | 2 až 6 mesiacov |
| Pôdna vlhkosť | 1 až 2 mesiace |
| Spodné vody | 100 až 10 000 rokov |
| Jazerá | 50 až 100 rokov |
| Rieky | 2 až 6 mesiacov |
| Atmosféra | 9 dní |

Každý z prirodzených vodných rezervoárov uchováva vodu rôzne dlho. Napr. voda vo forme pôdnej vlhkosti sa zadržiava asi 2 mesiace, kým hlboko uložené rezervoáre spodných vôd môžu mať aj 10 000 rokov. Čas zotrvania vody v určitom rezervoári sa odhaduje na základe zákona zachovania hmotnosti, teda, že množstvo vody v určitom rezervoári je konštantné a na základe nameraných, alebo vypočítaných úbytkov/príbytkov sa stanovuje doba uchovania. Druhý spôsob (zameraný skôr na spodné vody) je založený na izotopových technikách.

Vplyv vodného cyklu na podnebie
-------------------------------

Vyparovanie vody z oceánov má závažný dôsledok na celkovú klímu Zeme. Na prechod vody z kvapalného do plynného skupenstva totiž treba dodávať značné množstvo tepla. Pokiaľ by sa toto teplo nespotrebovalo, priemerná teplota povrchu Zeme by bola asi 67 °C.

Zmeny v kolobehu vody
---------------------

Ľudská činnosť značne ovplyvňuje kolobeh vody, či už sú to zmeny hladiny podzemnej vody poľnohospodárskou činnosťou, zmeny absorpčných schopností pôdy odlesňovaním (alebo zalesňovaním), stavba hydroenergetických zariadení (priehrad) a následné ovplyvnenie prísunu vody v riekach a urbanizácia. Z prírodných fenoménov vodný cyklus najviac ovplyvňuje teplota povrchu (v posledných ľadových dobách bolo množstvo odparenej vody menšie ako dnes).

Externé odkazy
--------------

* 1MB Flash prezentácia o pôdnej vode (viacjazyčne)


|  |  |
| --- | --- |
| Portal | Portál vied o Zemi |
**Original War** je počítačová hra z roku 2001 brnianskej firmy Altar Interactive. Ide o real-time stratégiu s prvkami hier na hrdinov, ktorá je kompletne v češtine, obsahuje dve kampane, niekoľko alternatívnych koncov a možnosť hrať v móde multiplayer. V hre je Sovietsky zväz pod nadvládou Spojených štátov amerických. Frustrácia sa zmení na pobúrenie, keď sovietski vedci nájdu stopy po americkom osídlení a minerály Alaskite, ktorý je zdrojom americkej moci v ďalekom Sibíri. Sovietska expedícia je vyslaná cez EON, nazývaný ako TAWAR, aby odrazila amerických zlodejov a zachovala to, čo právoplatne patrí im. Z uvedeného dôvodu je hra podľa Pan European Game Information určená len pre osoby staršie, ako 18 rokov s obsahom diskriminácie.

Námet
-----

Hra je voľne inšpirovaná sci-fi novelou *Posledný deň stvorenia* Wolfganga Jeschkeho. V knihe sú americké vojenské jednotky vyslané o pol milióna rokov naspäť strojom času, kde majú prečerpať všetku ropu z oblasti Blízkeho východu na americké územie. Dôvodom je strach z obrovských ziskov arabských krajín a ich ťažko kontrolovateľný fanatický nacionalizmus. Ale nápad takejto cesty v čase nemali len Američania.

Príbeh
------

Počas prvej svetovej vojny Američania nájdu na Sibíri v blízkosti miesta dopadu Tunguzského meteoritu záhadný artefakt mimozemského pôvodu. Keďže nevedia čo to je odnesú ho do Oblasti 51 a začnú skúmať. Tento prístroj nazvú EON (Extraterrestrial Object Nexus) a palivo ktoré sa v ňom nachádza SIBERIT. Pri testoch sa zistilo že ide o stroj času ktorý všetko čo je doňho vložené prenesie o 2 000 000 rokov dozadu zhruba na to isté miesto. Lenže SIBERIT sa rýchlo míňa a zásoby tejto vzácnej látky sa nachádzajú na Sibíri v Rusku. Tak sa americká vláda rozhodne poslať niekoľko jednotiek do minulosti aby vyťažili SIBERIT a preniesli ho na Aljašku (Sibír a Aljaška boli vtedy spojené). Touto cestou Američania zmenili budúcnosť...

Sovietsky zväz sa nerozpadol a Rusi objavia na Sibíri zvláštny artefakt, pomenovali ho TAWAR (EON). Rusom sa podarí okrem EONu na Sibíri nájsť pozostatky amerických vozidiel a technológii. Taktiež zistia, že ložiská alaskitu (Siberitu) sú na Aljaške a vďaka svojim zisteniam si uvedomia, že ich Amerika obrala o túto surovinu. Ich odpoveďou je vyslanie svojich jednotiek do minulosti aby ochránili ložiská alaskitu a tak následne vypukne vojna medzi USA a Ruskom, 2 milióny rokov pred Kristom.

Referencie
----------

1. ↑  Original-War.Net.
2. ↑  OWSupport.com.
3. ↑   *Search | Pegi Public Site* [online]. pegi.info, [cit. 2019-05-09]. Dostupné online.

Externé odkazy
--------------

* Oficiálne stránky hry (po česky) (po anglicky)
* Recenzia na Tiscali Games Archivované 2005-12-04 na Wayback Machine
* Recenzia na Fox Axe
* Oficiálny web celosvetovej komunity (po česky) (po anglicky) (po poľsky)

Zdroj
-----

* *Tento článok je čiastočný alebo úplný preklad článku Original War na českej Wikipédii.*
**Owen Kay Garriott** (\* 22. november 1930, Enid – † 15. apríl 2019, Huntsville) bol americký vedec, astronaut zo stanice Skylab a programu Space Shuttle.

Životopis
---------

### Mladosť a výcvik

V roku 1953 skončil štúdium na elektrotechnickej fakulte univerzity v Oklahome. Potom rovnaký odbor študoval aj na Stanfordovej univerzite. Doktorát z elektrotechniky obhájil roku 1960. Vo funkcii vedeckého pracovníka bol roku 1965 vybraný do štvrtej skupiny amerických kozmonautov. Bol ženatý a mal štyri deti.

### Let do vesmíru

Na palube kozmickej lode Skylab 3 odštartoval na svoj dvojmesačný pobyt v orbitálnej stanici Skylab 1 spoločne s kozmonautami Beanom a Lousmom. Owen sa zaoberal najmä vedeckými, biologickými výskumami a pozorovaním Slnka. Spoločne so svojimi kolegami zvládol výstup mimo stanicu a potom aj pristátie na hladine Tichého oceánu.

O desať rokov neskôr sa dostal do vesmíru po druhýkrát s expedíciou STS-9 (podľa COSPAR 1973-050A). Spoločne s ním v raketopláne Columbia bolo päť ďalších kozmonautov, Američania John Young, Brewster Shaw, Robert Parker, Byron Lichtenberg a Nemec Ulf Merbold. Štart bol z Kennedyho vesmírneho strediska na Floride. Počas letu zvládli 70 vedeckých experimentov a s menšími problémami aj pristátie na základni Edwards.

Počas svojich dvoch letov strávil vo vesmíre 69 dní.

* Skylab 3 (28. júl 1973 – 25. september 1973)
* STS-9 (30. november 1983 – 8. december 1983)

Referencie
----------

1. ↑   *ASTRONAUT OWEN K. GARRIOTT PASSES AWAY AGED 88* [online]. Spaceflight Insider, April 15, 2019. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Owen Kay Garriott**

Externé odkazy
--------------

* Na webe Space
* Spacefacts biography
* Garriott at Spaceacts Archivované 2016-03-04 na Wayback Machine
* Official publisher website for Homesteading Space
* Garriott at Encyclopedia of Science
* Encyclopedia of Oklahoma History and Culture - Garriott, Owen
* Owen Garriott v Internet Movie Database (po anglicky)

Zdroj
-----

* *Sto hvězdných kapitánů*, vydalo nakladateľstvo Práce r.1982, autor Milan Codr
* Biografia

Autoritné údaje: * GND: 143431110
* ISNI: 0000000120987330
* LCCN: n2008028953
* NK ČR: xx0139098
* SNK: 171411
* VIAF: 4402209
* WorldCat: lccn-n2008028953
**Plants of the World Online** je voľne prístupná online databáza, ktorej cieľom je pokryť všetky známe semenné rastliny z celého sveta. Prevádzkovaná je Kráľovskou botanickou záhradou, Kew a do prevádzky bola uvedená v roku 2017.

Databáza používa rovnaký taxonomický zdroj ako International Plant Names Index (IPNI) a v súčasnosti obsahuje takmer jeden a pol milióna názvov rastlín, cez 200 tisíc podrobných popisov a stovky tisíc obrázkov. Od roku 2018 využíva databázy POWO občiansko-vedecká platforma iNaturalist, ako primárnu taxonomickú referenciu pre cievnaté rastliny.

Geografická distribúcia
-----------------------

Súčasťou údajov, ktoré poskytuje databáza, je aj geografická distribúcia taxónov. V rámci nej sa u druhov uvádza, či ide o prirodzené rozšírenie (vyskytovali sa už pred poslednou dobou ľadovou) alebo boli introdukované (zanesené náhodne alebo úmyselne ľuďmi).

Referencie
----------

1. 1 2   POWO - Plants of the World Online, Kew, [cit. 2023-12-10]. Dostupné online. (anglicky)
2. ↑   iNaturalist; A joint initiative by the California Academy of Sciences and the National Geographic Society, [cit. 2023-12-10]. Dostupné online. (anglicky)
3. ↑   POWO - Plants of the World Online, Kew, [cit. 2023-12-10]. Dostupné online. (anglicky)
**Sebastian Roth** (\* 20. september 1971, Neustadt an der Weinstraße, Nemecko) je nemecký spevák a skladateľ, známy pod umeleckým menom **Sin with Sebastian**.

Hudobná kariéra
---------------

V roku 1995 sa v Európe preslávil hitom „Shut Up (and Sleep with Me)", ktorý sa umiestnil v hitparádach na 1. mieste hlavne v Španielsku, Rakúsku, Fínsku, Mexiku, a v rebríčku Top 10 v ostatných krajinách Európy. 

Počas svojej kariéry v deväťdesiatych rokoch, vydal iba 3 skladby a jeden album pod názvom *Golden Boy*. 

Návrat na scénu ohlásil začiatkom roka 2007 a spoločne s gitaristom Tomom Steinbrecherom vydali dve nové skladby „Fuck You (I am in Love)" a „That´s all? I´m not satisfied". V roku 2011 vydal skladbu „Wake Up" spoločne s bývalou pornoherečkou Dolly Buster.

Diskografia
-----------

### Albumy

* 1995 *Golden Boy* - Sing Sing, BMG Ariola Media GmbH, CD
* 2008 *Punk Pop! EP* - LIPstick CONfusion Records, CD
* 2010 *Punk Pop!2 EP* - LIPstick CONfusion Records, CD

### Single

* 1995 „Shut Up (and Sleep with Me)"
* 1996 „Shut Up (And Sleep with Me) Remixes"
* 1996 „Golden Boy"
* 1997 „He Belongs to Me" (Vydaný iba v Mexiku)
* 2007 „Fuck You (I Am in Love)"
* 2007 „Fuck You (I Am in Love) Remixes"
* 2010 „That’s All? (I’m Not Satisfied)"
* 2011 „Wake Up"

Referencie
----------

1. ↑

Zdroj
-----

*Tento článok je čiastočný alebo úplný preklad článku Sin With Sebastian na anglickej Wikipédii (číslo revízie nebolo určené).*

Autoritné údaje: * GND: 1124265430
* LCCN: no2010056550
* VIAF: 120521969
* WorldCat: lccn-no2010056550
**Občianske združenie** je (podľa slovenského zákona č. 83/1990 Z.z.) výsledok združovania sa občanov (organizácia), ktorý je právnická osoba a nie je to politická strana ani politické hnutie, organizácia na zárobkovú činnosť (podnik), organizácia na zabezpečenie riadneho vykonávania určitých povolaní, cirkev, náboženské spoločenstvo, odborová organizácia, či štátny orgán (alebo subjekt riadiaci štátny orgán). 

Občianskym združením môže byť napríklad spolok, spoločnosť, zväz, hnutie a klub. Združenie má svoje poslanie a stanovy. 

Na Slovensku občianske združenia právne upravuje *Zákon č. 83/1990 Z.z. o združovaní občanov*.  Register občianskych združení vedie Ministerstvo vnútra SR. Občania na Slovensku majú právo zakladať občianske združenia (ak nejde o ozbrojené združenie, združenie s cieľom obmedzovať práva občanov pre ich odlišnosť a pod.).

Referencie
----------

1. ↑   *Zákon z 27. marca 1990 o združovaní občanov* [online]. Zbierka zákonov Slovenskej republiky, 27.3.1990, [cit. 2023-09-29]. Dostupné online.

Externé odkazy
--------------

* Register občianskych združení na Slovensku
* Informácie o občianskych združeniach na stránkach ministerstva vnútra SR
Klasické formikárium.
**Formikárium** je špecificky upravená nádoba, v ktorej sa chovajú mravce. Existuje viac druhov formikárií – sadrové, plastové akrylové, poprípade z inej hmoty, v ktorej sa dajú manuálne urobiť cestičky v miestnosti pre mravce. Potom sa formikárium zakryje priehľadným materiálom, a tak je možné sledovať život mravcov.
Predávajú sa aj formikáriá plnené špeciálnym priehľadným gélom, v ktorom si mravce môžu chodbičky budovať sami, to však vôbec nie je vhodne pre chov mravcov. Taktiež sa častokrát predávajú bez kráľovnej, avšak každý mravčí druh potrebuje kráľovnú. Preto aktivita robotníc časom pomaly klesá až klesne na nulu. Ak by ste chceli chovať mravce, veľmi účinné sú ytongové tvárnice, do ktorých môžete napríklad skrutkovačom vyryť cestičky s komôrkami. Vytvárajú sa rôzne tvary, veľkosťou by sa mali upravovať pre každý druh, či rod osobitne, ak sú mravce menšie, komôrky by mali byť tomu prispôsobené. Potom zasypte všetky komôrky pieskom (ale pozor, jedna musí byť nezasypaná, tam väčšinou zotrváva kráľovná) a prikryte sklom. Nezabudnite urobiť dva východy, do ktorých napojíte hadičky – jeden môže viesť do sklenenej nádoby (nejaké akvárium, plastová nádoba a pod.), ktorá bude na dne pokrytá zeminou (väčšinou sa používajú jemné štrky bledých farieb, aby bolo možné jednoducho pozorovať mravce) a v tejto nádobe bude takzvané kŕmidlo (môžete použiť mištičku na arašidy alebo viečko od zaváracieho pohára). Druhú hadičku môžete upchať a až bude kolónia väčšia, tak môžete pridať ďalšie formikárium a napojiť tam práve túto hadičku. Tiež nesmiete opomenúť správnu vlhkosť – tú je naozaj ľahké udržiavať. Urobte zospodu tvárnice oblúkovitou hlbokú ryhu tak, aby sa vám tam vošla nejaká miska, dajte tam misku a nalejte do nej vodu tak, aby bol kus tvárnice ponorený do vody a máte hotové krásne ytongové formikárium. Každý druh vyžaduje špecifickú teplotu a vlhkosť, na toto by mal chovateľ vždy dbať.

Iné projekty
------------

Commons
* Spolupracuj na Commons Commons ponúka multimediálne súbory na tému **Formikárium**

Zdroj
-----

*Tento článok je čiastočný alebo úplný preklad článku Formikárium na českej Wikipédii (číslo revízie nebolo určené).*
**Joaquim Alberto Chissano** (\* 22. október 1939) je mozambický politik a druhý prezident Mozambiku v rokoch 1986 až 2005.

Narodil sa v dedine Malehice v provincii Gaza. Ako prvý domorodec absolvoval lýceum v Mapute, štúdium medicíny na Lisabonskej univerzite nedokončil a odišiel do Tanzánie, kde sa zapojil do aktivít hnutia FRELIMO. Po vyhlásení mozambickej nezávislosti v roku 1975 zastával úrad ministra zahraničia a v roku 1986, keď prvý prezident krajiny Samora Machel zahynul pri leteckom nešťastí, stal sa jeho nástupcom. V roku 1992 uzavrel dohodu, ktorá ukončila občiansku vojnu a nastolila pluralitnú demokraciu, v roku 1994 vyhral prvé slobodné voľby a roku 1995 vyjednal vstup Mozambiku do Commonwealthu. Druhýkrát bol zvolený v roku 1999, o tretie obdobie sa už neuchádzal a prezidentskú kandidatúru za FRELIMO prenechal Armandovi Guebuzovi, ktorý voľby vyhral a stal sa jeho nástupcom. 

V rokoch 2003-2004 vykonával funkciu predsedu Africkej únie. V roku 2007 ho Organizácia Spojených národov vymenovala za osobitného vyslanca pre uzavretie prímeria medzi ugandskou vládou a Božou armádou odporu. Dostal tiež cenu nadácie Mo Ibrahima za zásluhy o rozvoj demokracie v Afrike.

V roku 2014 adresoval africkým štátnikom otvorený list, v ktorom ich vyzval k rešpektovaniu ľudských menšín vrátane práv sexuálnych menšín.

Praktizuje meditácie podľa učenia Maharišiho.

Referencie
----------

1. ↑   *Biografia: Joaquim Chissano, ex-Presidente da República de Moçambique. Sapo Noticias, 20. 6. 2012* [online]. [Cit. 2019-01-23]. Dostupné online. Archivované 2017-09-24 z originálu.
2. ↑  No third term for Chissano. BBC News, 10. 12. 2001
3. ↑  Joaquim Chissano: Democrat among the Despot. The Independent, 22. 10. 2007
4. ↑  An Open Letter to Africa 's Leaders - Joaquim Chissano, former President of Mozambique. The Africa Report, 14. 1. 2014
5. ↑  Meditation is path to peace, Mozambique leader says. The Guardian, 22. 9. 2001

Iné projekty
------------

Commons
* Spolupracuj na Commons Commons ponúka multimediálne súbory na tému **Joaquim Chissano**

Externé odkazy
--------------

* Nadácia Joaquima Chissana

Zdroj
-----

*Tento článok je čiastočný alebo úplný preklad článku Joaquim Chissano na českej Wikipédii.*

Autoritné údaje: * GND: 105766233X
* ISNI: 0000 0001 2210 356X
* LCCN: n89216035
* VIAF: 264554392
* WorldCat: lccn-n89216035
**Široký potok** je potok na hornom Zemplíne, v juhovýchodnej časti okresu Snina. Je to ľavostranný prítok Ladomirovského potoka, meria 2,7 km a je tokom X. rádu.

Pramení v Beskydskom predhorí, v podcelku Ublianska pahorkatina, na juhovýchodnom svahu Príslopu (507 m n. m.) v lokalite Ráztoky, v nadmorskej výške približne 455 m n. m. Od prameňa tečie najprv severovýchodným smerom, podteká štátnu cestu I/74, nevýrazne esovito sa stáča, zľava priberá prítok spod sedla Kolonický vrch (441 m n. m.) a stáča sa juhovýchodným smerom. Ďalej priberá krátky ľavostranný prítok z lokality Mostky, pravostranný prítok prameniaci západoseverozápadne od obce Ladomirov (v blízkosti miestneho agroletiska) a následne potok výrazne meandruje, pričom postupne mení smer toku na juhojuhovýchod. Napokon sa v obci Ladomirov vlieva v nadmorskej výške cca 322 m n. m. do Ladomirovského potoka.

| * z
* d
* u
Vodné toky v povodí Ublianky |
| --- |
| *Ublianka* → *Uh* → *Laborec* → *Latorica* → *Bodrog* → *Tisa* → *Dunaj* |
| 
* Brezovčík
* Brusný potok (prítok Stežnej)
* Brusný potok (prítok Ublianky)
* Hrabinský potok
* Hrabový potok
* Chmeľnica
* Inovský potok
* Kalniansky potok
* Kamenný potok
* Kertinovatec
* Klenovský potok
* Koniarov potok
* Ladomirovský potok
* Luh
* Luhy
* Malý Tapovec
* Markov potok
* Murovaná voda
* Poľana
* Popov potok
* Radovský potok
* Ráztočka
* Ráztočky
* Rovný potok
* Savkov potok
* Stavenec
* Stežná
* Stredná
* Strihovský potok
* Šimunovský potok
* Široký potok
* Tapovec
* Tichý potok
* **Ublianka**
* Voličín
* Volovský potok
* Zásedný potok
* Žľabina

 |
**Karnozín** (**C9H14N4O3**, **ß-alanyl L-histidín**) je dipeptid tvorený dvoma aminokyselinami. Je často nazývaný neuropeptid pre jeho ochranné účinky v mozgu. Vyskytuje sa v ľudskom tele, jeho najvyššia koncentrácia je v kostrových svaloch, srdci, mozočku a veľkom mozgu.

História
--------

Karnozín bol objavený na začiatku 20. storočia ruským vedcom W. S. Gulevičom.

Charakteristika
---------------

Karnozín je antioxidant, ktorý stabilizuje a chráni bunkové membrány. Ako vodorozpustný antioxidant, bráni lipidovej peroxidácii vnútri bunkovej membrány. Mnoho antioxidantov chráni tkanivá ešte pred ich vstupom do tkanív, ale majú len malý účinok, keď je táto prvá línia ochrany prelomená. Voľné radikály potom spôsobujú Oxidatívny stres organizmu. Karnozín reaguje všeobecne so všetkými reaktívnymi formami kyslíka (anglicky *Reactive Oxygen Species*, ROS = voľné radikály kyslíka) a tak bráni rozvoju oxidatívneho stresu.

Karnozín obnovuje normálne riadenie bunkových cyklov organizmu. Účinkuje proti procesom bielkovinovej denaturácie. Reaguje s karbonylovou skupinou a vytvára tzv. addukty proteín-karbonyl-karnozín a tým chráni bielkovinu a dokonca obracia tento proces v proces obnovenia narušenej štruktúry bielkoviny, teda je schopný obnovovať bunky v tele.

Výskumy a zistenia
------------------

V roku 2002 bolo dokázané že karnozín pozitívne ovplyvňuje porozumenie a produkciu reči, sluch, socializáciu, uvedomovanie si okolia a plánovanie jemnej motoriky u autistických detí. Zlepšenie bolo pozorované v období 1 – 8 týždňov od začiatku podávania. Výsledky u detí, ktoré sa štúdie s karnozínom zúčastnili, vykazovali štatisticky významné zlepšenie v škále posudzujúcej správanie o 18%, komunikácie o 16% a sociálnej interakcie o 27 %.

Referencie
----------

1. ↑   *KARNOZIN (CARNOSINE)-REŠERŠNÍ PŘEHLED* [online].. Dostupné online.
2. ↑   *Karnozín a autizmus* [online].. Dostupné online.

|  |  |
| --- | --- |
| Portal | Biologický portál |
Prvé vydanie Kalevaly, 1935
**Elias Lönnrot** (\* 9. apríl 1802, Sammatti, Fínsko – † 19. marec 1884, Sammatii) bol fínsky spisovateľ, filológ a zberateľ ľudovej poézie. Je naznámejší svojim zostavením fínskeho národného eposu Kalevala.

Životopis
---------

Narodil sa v Sammatti ako syn krajčíra. Študoval medicínu na univerzite v Turku, ale v roku, keď nastúpil, vypukol v meste veľký požiar, pri ktorоm univerzita vyhorela, preto sa ako väčšina ostatných presunul do Helsínk, kde aj roku 1832 promoval. Potom prijal miesto oblastného lekára v Kajaani v severovýchodnom Fínsku. V tom čase tam panoval hladomor, ktorý urýchlil rezignáciu predchádzajúceho lekára a umožnil mladému lekárovi získať toto miesto. Niekoľko nasledujúcich rokov so zlou úrodou viedol k veľkým stratám v populácii. Lönnrot písal listy štátnym úradom, v ktorých žiadal potraviny. Bol jediným lekárom pre asi 4 000 ľudí v jeho oblasti v dobe, kedy bolo lekárov málo a boli drahí a ľudia skôr dôverovali dedinským mastičkárom a miestnym ľahko dostupným liečebným prostriedkom.

Jeho najväčší prínos bol lingvistický a filologický. Zaujímal sa o fínčinu, o ktorej začal písať v roku 1827 a začal zbierať ľudové povesti vidieckеho obyvateľstva svojej doby. Niekoľkokrát vyrazil na cesty, pri ktorých zbieral ľudovú poéziu. Navštevoval aj Laponsko a blízke časti ruskej Karélie. Povesti zobrané pri cestách využil vo svojich knihách vrátane *Kalevaly*.

Roku 1860 vydal Lönnrot prvý vo fínskom jazyku napísaný herbár *Flora Fennica — Suomen Kasvisto*. Herbár s Th. Saelanom rozšíril a znovu vydal v roku 1866. Kniha obsahovala rastliny, ktoré Lönnrot zobral pri svojich cestách, poznámky o ich použití a opisy kvetov a listov.

Zomrel 19. marca 1884 v Sammatti v Južnom Fínsku.

Fínsky grafik Erik Bruun použil Lönnrotovu podobizeň ako motív na päťstomarkovú bankovku.

Dielo
-----

* 1829–1831: *Kantele* (kantele je fínsky národný hudobný nástroj)
* 1835–1836: *Kalevala*
* 1840: *Kanteletar*
* 1842: *Sananlaskuja* (Príslovia)
* 1849: druhé, rozšířené vydání eposu *Kalevala*
* 1860: *Flora Fennica - Suomen Kasvisto* (herbár)
* 1866–1880: *Finske-Svenskt lexikon* (Fínsko-švédsky slovník)

Pozri aj
--------

* Zoznam fínskych spisovateľov

Externé odkazy
--------------

* Preklad Kanteletar do českého jazyka Archivované 2017-09-14 na Wayback Machine
* Elias Lönnrot Archivované 2010-01-26 na Wayback Machine, Informácie o Lönnrotovom diele a živote (po fínsky)
* Druhé vydanie Lönnrotovho herbára online[nefunkčný odkaz] (po fínsky)


|  |  |
| --- | --- |
| Portal | Fínsky portálLiterárny portálBiografický portál |

Autoritné údaje: * abART: 119987
* BnF: 11913312m
* GND: 118780301
* ISNI: 0000 0001 2119 245X
* LCCN: n81027967
* NK ČR: jn20030103005
* VIAF: 7393523
* WorldCat: lccn-n81027967
PhDr. **Pavol Žigo,** Csc. (\* 25. apríl 1953, Lučenec) je slovenský jazykovedec.

Detstvo a mladosť prežil v Lovinobani, v severnom Novohrade. Roku 1977 vyštudoval slovenský a ruský jazyk na Filozofickej fakulte Univerzity Komenského v Bratislave (FiF UK) .

Od tohto roku pôsobí na FiF UK, v rokoch 1979–1980 lektor slovenského jazyka v Moskve; 1980 PhDr. 1984 CSc. Titul docent získal roku 1988 a profesorom sa stal o desať rokov neskôr.

Spoluautor *Dejín spisovnej slovenčiny* (Bratislava 1990, *Slovanského jazykového atlasu*, IV. zv. (Beograd 1991) a autor viacerých štúdií. Od roku 1989 podpredseda výboru Slovenskej jazykovednej spoločnosti pri Slovenskej akadémii vied.

Bol vedúcim autorského kolektívu monografie obce Lovinobaňa, ktorá vyšla v roku 2019.

Referencie
----------

1. 1 2   *Absolventi* [online]. Bratislava: Univerzita Komenského, [cit. 2023-10-11]. Dostupné online.

Externé odkazy
--------------

* FILIT – zdroj, z ktorého pôvodne čerpal tento článok.

Autoritné údaje: * GND: 122889681
* ISNI: 0000 0000 5794 4177
* LCCN: n91002114
* NK ČR: mzk2003175518
* VIAF: 24755261
* WorldCat: lccn-n91002114
**Barel rock** je folková hudobná skupina, ktorá bola založená v roku 1982 ako študentské amatérske združenie na Vysokej škole veterinárnej v Brne. Samotný názov kapely, rovnako tak ako jej pôvodný repertoár, bol a doteraz je značne parodicky ladený, pretože je odvodený od hry na plastové barely, kvetináče a podobné nádoby. Taktiež originálna je aj elektrofonická gitara-lopata postavená v štýle veľkej lopaty na uhlie, ktorú skupina taktiež občas používa. Spolu so skupinou Lokálka patrí táto skupina do tzv. „humoristicko-recesistickej" vetvy českého folku. Skupina dnes oficiálne sídli v Ždiari nad Sázavou.

Ocenenia
--------

* 1987 Porta – cena divákov

Diskografia
-----------

* *Rock na vsi* (1995)
* *Muzikanti co děláte?* (2002)
* *P(l)ísně pro pamětníky* (2003)
* *Na pouti* (2010)

Sandokán
Čína
Vojenská Katedra
Jasná Správa

Najznámejšie piesne
-------------------

* *Sandokan* alias *Sádlokan*
* *Bařtipán*
* *Rock na vsi*
* *Slepice*
* *Maracaibo*

Externé odkazy
--------------

* www.BarelRock.cz Archivované 2012-01-27 na Wayback Machine
* Rock.unas.cz Archivované 2007-08-29 na Wayback Machine
* Recenzia jednej z plátní (cz) Archivované 2008-11-04 na Wayback Machine
Richard Westall: *Damoklov meč*, 1812
**Damoklov meč** je ustálené slovné spojenie, ktoré sa dostalo do slovníka ako príslovie, prirovnanie. Používa sa pre vyjadrenie situácie, kedy človek nemá byť pokojný či ľahostajný, keď ho čaká niečo, na čom záleží – a čo nemusí skončiť len dobre. Vyjadruje tiež aj stav nebezpečím ohrozeného šťastia. 
.

Vznik legendy
-------------

Syrakúzsky vojvodca Dionýsos II. (cca 397 pred Kr. – 343 pred Kr.) bol označovaný za despotu a krutovládcu, ktorý sa opieral hlavne o žoldniersku armádu a ktorý žil v prepychu, ale i večnom strachu, že bude potrestaný, ak sa utlačovaní vzbúria. Obklopený osobnými strážcami žil ako vo väzení.

Keď mu jeho dvoran Damoklés hovoril, že určite nikto nie je šťastnejší ako sám vládca, odvetil mu Dionýsios: „Chceš ochutnať môjho štastia?" Obklopený skvostami a lahôdkami potom Damoklés užíval šťastia. Uprostred hostiny a blaženosti dal vládca spustiť od stropu na tenkom konskom vlase ostrý meč, mieriaci na hlavu Damokla. Ten, keď pri pohľade hore uvidel visiacu hrozbu, už pre strach nevidel krásu, bohatstvo ani hojnosť – a vzdal sa svojho miesta a povýšenia.

Zdroj
-----

*Tento článok je čiastočný alebo úplný preklad článku Damoklův meč na českej Wikipédii.*
Súradnice: 49°23′37″S 21°09′57″V﻿ / ﻿49,3935°S 21,1659°V﻿ / 49.3935; 21.1659

**Pálenica** (914 m n. m.) je vrch v Busove, krajinnom celku Nízkych Beskýd. Leží nad obcou Vyšný Tvarožec, približne 12 km severozápadne od Bardejova.

Poloha
------

Nachádza sa v severozápadnej časti pohoria Busov. Vrch leží v Prešovskom kraji, v okrese Bardejov a na katastrálnom území obce Cigeľka. Najbližšími sídlami sú severozápadne situovaná Cigeľka a juhovýchodne ležiaci Vyšný Tvarožec, južne sa nachádza Nižný Tvarožec, juhozápadne Gaboltov a západne Petrová.

Opis
----

Pálenica leží na severozápade centrálnej časti pohoria, v rázsoche vedúcej severovýchodne z Busova (1 002 m n. m.). Severným smerom sa nachádza Hrb (764 m n. m.), Javor (723 m n. m.), Cígeľka (805 m n. m.) a Ostry wierch (938 m n. m.), západným Lacková (997 m n. m.), Priehyba (861 m n. m.), Sivá skala (837 m n. m.) a Javor (810 m n. m.), južným Busov (1 002 m n. m.), Pivnica (858 m n. m.), Vínna hora (561 m n. m.), Kamenica (729 m n. m.) a Mníchov (808 m n. m.) a východným Stebnícka Magura (900 m n. m.), Ostriež (894 m n. m.), Pohorelka (612 m n. m.), Suchý vrch (743 m n. m.) a Slaviská (806 m n. m.). Oblasť odvodňuje do Tople rieka Kamenec, kde voda z južných svahov odteká Obšarským potokom, zo severných Cígeľským potokom a z východných potokom Sveržovka. Na vrchol nevedie značená turistická trasa.

### Výhľady

Vrchol pokrýva súvislý lesný porast, ktorý neumožňuje rozhľad. Z vhodných častí je vidieť okolité vrcholy Busova, no tiež Ondavskú vrchovinu, Slanské vrchy, Čergov, Ľubovniansku vrchovinu a nezriedka aj Tatry.

Prístup
-------

Na vrchol nevedie značený turistický chodník, preto prístup je možný lesom z obcí Cigeľka alebo Vyšný Tvarožec.

Referencie
----------

1. 1 2 3 4 5 6   *Mapový portál HIKING.SK* [online]. Denník N, [cit. 2024-01-25]. Dostupné online.
2. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2024-01-25]. Dostupné online.
3. 1 2  *Čergov. Turistická mapa.* 1 : 50 000. Harmanec: VKÚ, a. s.
4. ↑  *Ondavská vrchovina. Turistická mapa.* 1 : 50 000. Harmanec: VKÚ, a. s.
5. 1 2   *Mapy.cz* [online]. sk.mapy.cz, [cit. 2024-01-25]. Dostupné online.
6. ↑   *Peakfinder* [online]. peakfinder.org, [cit. 2024-01-25]. Dostupné online.

Pozri aj
--------

* Busov (pohorie)
* Zoznam vrcholov v Busove

Externé odkazy
--------------

* Poloha na turistickej mape

| * z
* d
* u
Busov |
| --- |
| Národné prírodné rezervácie | 
* Stebnícka Magura
* Regetovské rašelinisko
* Becherovská tisina

 |
| Vybrané vrcholy BusovaZoznam vrcholov | 
* Busov (1 002)
* Lacková (997)
* Pálenica (914)
* Stebnícka Magura (899)
* Ostriež (893)
* Javorina (881)
* Priehyba (861)
* Pivnica (857)
* Sivá skala (837)
* Mníchov (808)
* Slaviská (806)
* Karkuláž (788)
* Hrb (764)
* Suchý vrch (743)
* Kamenica (728)

 |
**Michael John Smith** (\* 30. apríl 1945, Beaufort, Severná Karolína, USA – † 28. január 1986, nad Floridou) bol armádny letec a americký astronaut, ktorý tragicky zahynul pri havárii raketoplánu Challenger.

Životopis
---------

Vyštudoval vojenskú námornú akadémiu United States Naval Academy a na rovnakej škole v roku 1967 absolvoval aj postgraduálne štúdium (Naval Postgraduate School). Potom nastúpil na Námorná univerzitnú školu. Roku 1969 absolvoval letecký výcvik. Slúžil ako inštruktor, skúšobný pilot a pilot útočných lietadiel, lietal aj nad Vietnamom. Vo svojich 35 rokoch sa dostal 7. júla 1980 k výcvikovej jednotke astronautov NASA a v tej dobe mal nalietaných 4300 hodín.

Let do vesmíru
--------------

Explózia raketoplánu Challenger STS-51-L
*Bližšie informácie v hlavnom článku: Havária raketoplánu Challenger*
Ako pilot sa koncom januára 1986 zúčastnil misie STS-51-L raketoplánu Challenger. Spolu s ostatnými členmi posádky (Francis Scobee, Judith Resniková, Ellison Onizuka, Ronald McNair, Gregory Jarvis a Sharon McAuliffeová) zahynul pri výbuchu raketoplánu 73 sekúnd po štarte.

Kapitán letectva Michael Smith posmrtne dostal medailu purpurového srdca (angl. Purple Heart medal).

Zdroje
------

*Tento článok je čiastočný alebo úplný preklad článku Michael Smith na českej Wikipédii.*

Externé odkazy
--------------


|  |  |
| --- | --- |
| Portal | Kozmonautický portál |

* Smith na Space40
* Popis havárie
* Smith na MEK

Autoritné údaje: * ISNI: 0000000446460475
* LCCN: no2017123889
* WorldCat: lccn-no2017123889
**Jedľovský potok** je potok v hornom Šariši, v centrálnej časti okresu Svidník. Je to ľavostranný prítok Ondavy, meria 9,9 km a je tokom V. rádu.

Prameň
------

Tečie v Ondavskej vrchovine, kde pramení na západnom svahu vrchu Obšar (533,4 m n. m.) v lokalite Dielnica, v nadmorskej výške približne 495 m n. m.

Opis toku
---------

Od prameňa tečie sprvu juhovýchodným smerom, sprava priberá krátky prítok zo SSV svahu Kalinca (574,3 m n. m.), preteká intravilánom obce Belejovce a stáča sa severojužným smerom. Pod obcou priberá pravostranný prítok z JV svahu Kalinca, následne vytvára oblúk prehnutý na východ a prechodne tečie juhojuhozápadným smerom. V lokalite Klokočiny ďalej priberá sprava prítok z JV svahu Kalinca, z tej istej strany tiež krátky prítok vznikajúci JJV od kóty 570,9 m, postupne sa stáča a pokračuje juhovýchodným smerom. Z ľavej strany potom priberá prítok zo ZJZ svahu Rohule (595,4 m n. m.), preteká intravilánom obce Vyšná Jedľová, esovito sa ohýba a na jej dolnom konci priberá ľavostranný prítok z JJZ svahu Rohule. Ďalej tečie výraznejšie zvlneným korytom, tečie intravilánom obce Nižná Jedľová, kde zľava priberá prítok z JJZ svahu Malej Rohule (500 m n. m.) a pod obcou tečie juhojuhozápadným smerom. Zľava následne priberá krátky prítok prameniaci severne od Hrabníkov (348 m n. m.), ďalej už pokračuje severojužným smerom a opäť zľava ešte priberá krátky prítok zo ZJZ svahu Hrabníkov. Napokon podteká štátnu cestu č. I/77 a západne od mesta Svidník sa v nadmorskej výške 230,8 m n. m. vlieva do Ondavy.

  


| * z
* d
* u
Vodné toky v povodí Ondavy (od prameňa po Veľkú Domašu) |
| --- |
| 
* Beskydský potok
* **Brusnička**
* Hrabovčík
* **Chotčianka**
* Jarok (prítok Jedlinky)
* Jarok (prítok Ondavy)
* Jedlinka
* Jedľovský potok
* Kalinčík
* Klamárnica
* Kručovský potok
* **Ladomirka**
* Lozina
* Mirošovec
* Mostovka
* Olšava
* Olšavka
* Riečka
* Roztocký potok
* Rusinec
* Smilnianka
* Studený potok
* Šandalský potok
* Varadský potok
* **Vojtovec**
* Zimný potok

 |
| 
Súvisiace šablóny
Vodné toky v povodí Brusničky
Vodné toky v povodí Chotčianky
Vodné toky v povodí Ladomirky
Vodné toky v povodí Vojtovca
Vodné toky v medzipovodí Veľkej Domaše
 |
O manželke (synonymum: žena) pozri *manželka.*
26-ročná žena
**Žena** je:

* v širšom zmysle: ľudský jedinec ženského pohlavia,
* v užšom zmysle: dospelý ľudský jedinec ženského pohlavia, pričom sa dospelosť najčastejšie definuje dosiahnutím veku 18 rokov.

Niekedy sa slovo žena používa aj pre označenie roly v spoločnosti. Žena, ktorá porodila dieťa je matka. Dieťa ženského pohlavia je dievča, pričom tento termín sa niekedy používa aj pre mladé ženy.

Pre označenie samičieho a teda aj ženského pohlavia v biológii sa používa symbol planéty Venuše. Je to štylizované znázornenie zrkadla bohyne Venuše — koliesko s malým krížikom (Unicode: ♀). Symbol reprezentuje ženskosť a v stredovekej alchýmii označoval meď.

Slovo *žena* vzniklo z gréckeho slova gyne, čo je taktiež základom názvu medicínskeho odboru gynekológia. V latinčine sa žena povie *femina*, čo má pravdepodobne pôvod v inom latinskom slove *fellare* (sať, dojčiť).

Biológia
--------

Ženská dospelosť je obdobie v živote ženy, ktoré prichádza po detstve a dospievaní (puberte). Zvyčajne trvá od 18. roku života až po smrť.

Pozri aj
--------

* muž

Iné projekty
------------

WikicitátyCommonsWikislovník
* Spolupracuj na Wikicitátoch Wikicitáty ponúkajú citáty od alebo o **Žena**
* Spolupracuj na Commons Commons ponúka multimediálne súbory na tému **Žena**
* Spolupracuj na Wikislovníku Wikislovník ponúka heslo ****Žena****
**Ján Horáček** (\* 9. máj 1894, Turčiansky Svätý Martin – † 1989, Bratislava) bol významný slovenský kníhtlačiar, kníhkupec a vydavateľ.

 Rodina
-------

* otec: Jozef Horáček
* matka: Mária rod. Árvayová
* manželka: Anna rod. Turzo (sobáš 3. apríla 1847 v Bratislave)

Životopis
---------

V roku 1921 si otvoril v Martine kníhkupecký a papiernický obchod, neskôr v roku 1929 kníhkupectvo v Bratislave na Dunajskej ulici. V roku 1939 založil vydavateľstvo, ktoré nieslo jeho meno. V období 1940 až 1948 vydal viac ako 70 knižných titulov. Značnú časť svojej vydavateľskej činnosti venoval vydávaniu kníh pre deti a mládež. Mnohé knihy z vydavateľstva Jána Horáčka vyzdobili poprední výtvarníci ako Ľudovít Fulla, Martin Benka, Jaroslav Vodrážka, či Karol Ondreička. Vydavateľstvo zaniklo v roku 1949. Ján Horáček neskôr pracoval vo vydavateľstvách Tatran, Osveta a Šport.

Referencie
----------

1. ↑  Ján Horáček: *Krása čierneho umenia* (Slovenský spisovateľ, 1988)

Externé odkazy
--------------

* Záznam o narodení a krste v matrike riadok 18- evanjelická cirkev Martin

Autoritné údaje: * GND: 1227610661
* ISNI: 0000 0003 8526 8200
* NK ČR: mzk2005286473
* SNK: 160209
* VIAF: 102442969
* Web umenia: 1155239
Dr. **Igor Dula** (\* 20. december 1878, Martin - † 3. apríl 1951, Bratislava, pochovaný na Národnom cintoríne v Martine) bol slovenský politik, lekár, signatár Martinskej deklarácie. Syn Matúša Dulu a Vilmy Paulíny-Tóth.

Životopis
---------

Vyštudoval právo v Budapešti a medicínu v Budapešti, Innsbrucku a vo Viedni. Od roku 1907 pôsobil ako praktický a ženský lekár. Pred rokom 1918 sa zúčastňoval spolu so svojím otcom na národnej politickej práci. V októbri 1918 bol jedným zo signatárov Martinskej deklarácie a tiež člen Slovenskej národnej rady. Od roku 1918 turčiansky župan. Bol prívržencom SNS. V rokoch 1923-1925 pôsobil ako verejný notár v Košiciach. V rokoch 1925-1927 správca Pohronskej župy vo Zvolene. Od roku 1928 vládny radca, prednosta zdravotného a sociálneho odboru Krajinského úradu. V rokoch 1935-1938 krajinský viceprezident. V roku 1939 odišiel do dôchodku.

Okrem politiky bol činný aj v spolkovej činnosti. V rokoch 1887-1900 pôsobil ako herec v Slovenskom spevokole. Zúčastňoval sa na ochrane prírody. Pôsobil v správnej rade Eskomptnej a hospodárskej banky ako predseda a v správnej rade Tatrabanky ako podpredseda. Od roku 1946 predseda Zväzu loveckých ochranných a kynologických spolkov a Krajinského zväzu sociálnych a zdravotných spolkov, a tiež podpredseda Klubu slovenských automobilistov.

Zdroj
-----

* *Biografický lexikón Slovenska*. II. zväzok (C-F) ISBN 8089023444

 Externé odkazy
---------------

* Záznam o narodení a krste v matrike riadok 4 - evanjelická cirkev v Martine; pokrstený ako Igor Vladimír Dula

Autoritné údaje: * SNK: 151111
* VIAF: 6568156858487549780007